open-index/open-wikipedia-markdown huggingface dataset:
לוזון רונסון

**לוזון רונסון אן.וי.** (****) היא חברה ציבורית הולנדית העוסקת ביזמות נדל"ן למגורים בישראל ובפולין, שניירות הערך שלה נסחרים בבורסה לניירות ערך בתל אביב.

## היסטוריה
החברה נוסדה בספטמבר 2000 בהולנד כחברה פרטית מוגבלת במניות (BV). בנובמבר 2023 הפכה החברה לחברה ציבורית מוגבלת במניות (NV). החברה פעלה כחברת אחזקות בתחום הנדל"ן בפולין. החל משנת 2007 מחזיקה החברה במניות Ronson Development SE.

ביוני 2023 עברה החברה שינוי מבנה והוגדרה על ידי רשות המסים בישראל כתושבת ישראל לצורך מס, כהגדרת המונח ב. החל ממועד שינוי המבנה מחזיקה החברה במלוא הבעלות של Ronson Development SE, ובמלוא הבעלות של חברת לוזון רונסון נכסים בע"מ, המחזיקה בחברת נווה סביון (75%) (פרויקט אור יהודה), בחברת נחלת יהודה (100%) (פרויקט ראשון לציון), בנכס המקרקעין "בית נטע" בתל אביב ובעתודת קרקע בשם "פרדס רוקח" בהוד השרון.

החברה עוסקת בשני תחומים:
* נדל"ן יזמי בישראל.
* נדל"ן יזמי בפולין, באמצעות החברה הבת Ronson Development SE.

בדצמבר 2023 ביצעה החברה הנפקה ראשונה לציבור, בבורסה לניירות ערך בתל אביב, של איגרות חוב (סדרה א'), בתמורה כוללת (ברוטו) של כ-206 מיליון ש"ח, והפכה לתאגיד מדווח. בספטמבר 2024 הנפיקה החברה 24% ממניותיה בבורסה לניירות ערך בתל אביב, וגייסה 307 מיליון ש"ח לפי שווי של 1.3 מיליארד ש"ח אחרי הכסף.

## קישורים חיצוניים

*  - דוח תקופתי לשנת 2023, באתר "מאיה"

## הערות שוליים

קטגוריה:חברות נדל"ן ובנייה
קטגוריה:משפחת לוזון
קטגוריה:רעננה: חברות
קטגוריה:חברות הנסחרות בבורסה לניירות ערך בתל אביב
ליאור שמש

**ליאור שמש** (נולד ב-18 במאי 1978) הוא שחקן, סטנדאפיסט ותסריטאי ישראלי.

## ביוגרפיה
שמש גדל ברמת השרון, הוא בוגר הסטודיו למשחק חולון בהנהלת שולי כהן ודרור טפליצקי. שמש בעל תואר ראשון בבימוי והוראת התיאטרון בבית הספר לאמנויות הבמה בסמינר הקיבוצים. שמש למד סדנת אימפרוביזציה בהנחיית רענן לוי. בנוסף למד שמש בסדנאות הבמה 2 בבית ציוני אמריקה, קומדיה פיזית / סלפסטיק בהנחייתה ג'וס הובן. וגם למד בסדנת משחק מול מצלמה בהנחייתה של השחקנית ליאת ביין. בצבא שירת כשוטר אך שוחרר מוקדם בגלל אסתמה.

## קריירה
### בטלוויזיה ובקולנוע

בשנת 2003 הופיע לראשונה בסדרת הטלוויזיה "קרב בדרך לירושלים" גילם את דמותו של יולק.

בשנים 2006–2009 זכה לחשיפה משמעותית כששיחק בטלנובלה של HOT "האלופה" במשך 3 עונות גילם את עובד חביה. גילם גם את עובד בשנת 2006 בסדרת הספין אוף של "האלופה" שנקראת "האבודה" הסדרה הושקה על ידי חברת אורנג' ושודרה לאחר שירדה העונה הראשונה מהמסך.

בשנת 2009 שיחק שוטר בסרט "הזמן שנותר".

בשנת 2015 התארח במספר פרקים בודדים בעונה השנייה של הסדרה הקומית של ערוץ 2 "שנות ה-80" שיחק את שמוליק, שוטר חדש בטירת הכרמל וקפדן יתר על המידה. ריגל אחרי חלבי.

בשנת 2016 התארח בעונה הראשונה של הסדרה הקומית של ערוץ 2 "צומת מילר" שיחק את רפי, חבר של אדיר מהצבא, עובד כשומר אצל מלכת אנגליה.

בשנת 2017 הופיע בסדרה הקומית של ערוץ עשר "לה פמיליה" שיחק את דוד.

בשנת 2022 שב לגלם את דמותו של שמוליק השוטר בתפקיד אורח בעונה הראשונה של הסדרה הקומית של רשת 13 "שנות ה-90".

השתתף בפרסומות רבות ביניהם: "פרפקט ליין" עם מירי בוהדנה, פרסומת ללוטו "רפי טרפת", "ווינר", "לאומי כארד-פוקס", "קלאבמרקט", "בזק בינלאומי", פרומו לערוץ "ביפ" ובפרסומת ל"לוטו" הולנד.

### בתיאטרון

בתיאטרון שיחק בהצגות: "הדרבי הגדול" (מופע אימפרוביזציה), "שלוש אחיות" בתיאטרון קרוב, "הפיזיקאים" בתיאטרון הסימטה, "אופרה בגרוש" בהייניקן הבימה קלאב, "הזוג המוזר" בתיאטרון חולון, "אדם הוא אדם", בתיאטרון חולון, "הן לא תיקחהו עמך" בתיאטרון חולון, בהצגה "הוראות הפעלה" בצוותא, במחזמר "הקוסם!" בתפקיד האריה, בהצגה "אשתי לא מבינה אותי" שביים ישראל פוליאקוב, בהצגה "אמא מאוהבת" שיחק לצידה של חנה לסלאו, ובהצגה "נחשול" בתיאטרון אורנה פורת.

## חיים אישיים
שמש נשוי ואב לשניים, בנוסף לקריירת המשחק, עבד כקופירייטר במשרדי פרסום ומופיע עם מופע סטנדאפ חדש.

## קישורים חיצוניים
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1978
משגר רקטות רב-קני

[ממוזער|[HIMARS, משגר רקטות מרובות שפותח למען צבא ארצות הברית בשנות ה-90]]
**משגר רקטות רב-קני** (לעיתים נקרא גם: **משגר רקטות מרובות**; באנגלית: **multiple rocket launcher**; בראשי תיבות: **MRL** או **Multiple launch rocket system**; בראשי תיבות: **MLRS**) הוא סוג של מערכת ארטילריה רקטית המסוגלת לשגר מספר רב של רקטות. משגר רקטות מרובות כולל מספר משגרי רקטות המותקנים על פלטפורמת נשק . סוגי הארטילריה והפגזים במשגרי רקטות מרובות משתנים, וכך גם איכות השיגור והמטען הייעודי, בהתאם לדגם המשגר.

## היסטוריה
[ממוזער|גרסאות ראשוניות של משגרי רקטות מרובות, [המאה ה-11]]
משגרי רקטות מרובות הומצאו לראשונה בשושלת סונג, שושלת ששלטה בחלקים נרחבים מסין בין 960 ל-1279. אותה השושלת גם גילתה את השימוש באבק שרפה. ייתכן שנעשה שימוש במשגר רקטות רב-קני בשנת 1180, במצור המונגולי על קאיפנג . צבאות סין יצרו משגרי רקטות מרובות שירו עד 100 רקטות חץ בו זמנית. לעיתים, המשגרים היו ניידים והיה ניתן להזיז אותם ממקום למקום.

ב המציאו הקוריאנים את ה-Hwacha (בקוריאנית: 화차). משגר זה היה מסוגל לירות 200 רקטות חץ בו זמנית. נעשה שימוש במשגר בפלישות היפניות לקוריאה.

### מלחמת העולם השנייה
במלחמת העולם השנייה נעשה שימוש בדגמים רבים של משגרי רקטות מרובות, גם מצד מדינות הציר וגם מצד בעלות הברית. הידועה מהן הייתה הקטיושה הסובייטית. הגרמנים השתמשו ב-15 ס"מ נבלוורפר 41 (בגרמנית: ), אותה בעלות הברית כינו "מימי צועקת" (Screaming Mimi).

גם לקראת סוף המלחמה נעשה ב-זחל"ם SWS, שמשמעות שמו המלא בגרמנית הוא "טרקטור צבאי כבד".

## קישורים חיצוניים

## הערות שוליים

קטגוריה:סין: המצאות
קטגוריה:רקטות ארטילריות
Hollywood Tonight

**Hollywood Tonight** הוא שיר של הזמר מייקל ג'קסון שנכלל באלבום "Michael" שיצא בשנת 2011, לאחר מותו של הזמר. השיר התפרסם ב-11 בפברואר אותה שנה, כסינגל השני מתוך האלבום.

## הפקה
ג'קסון כתב סקיצה ראשונית של המילים בשנת 1999, במהלך העבודה על האלבום "Invincible", ולאחר מכן החל לעבוד על המוזיקה יחד עם ברד בוקסר, שהיה שותף גם לכתיבת המילים. במהלך העשור הבא, ג'קסון חזר לעבוד על השיר עוד מספר פעמים ויחד עם בוקסר המשיכו לעבוד עליו בלוס אנג'לס בשנת 2007. באוקטובר 2008 ביקש ג'קסון ממהנדס הקול מייקל פרינס להקליט את המיקס האחרון של השיר על דיסק כדי שיוכל להקשיב לו ולראות מה ניתן לשפר, אך הוא לא הספיק לחזור לעבוד עליו שוב. טדי ריילי הפיק את השיר יחד עם תרון "נף-יו" פימסטר לאחר מותו של ג'קסון. ריילי גם כתב קטע גישור חדש, אותו ביצע טאריל ג'קסון, שכלל מילים שונות מאלו שהשאיר ג'קסון..

ב-3 בדצמבר 2010, עוד לפני יציאת האלבום "Michael", הושמע השיר לראשונה בתוכנית האירוח "המופע של אלן דג'נרס". השיר יצא לראשונה כסינגל לתחנות הרדיו באיטליה ב-11 בפברואר 2011 ויום למחרת נכנס לרשימות ההשמעה של רדיו BBC 2.

## וידאו קליפ
וידאו קליפ של השיר פורסם ב-10 במרץ 2011. הווידאו כלל גרסת מיקס שונה מגרסת הסינגל: הקול של ג'קסון הופיע ללא אוטו-טיון, השיר כלל סימפול של השיר "Billie Jean" וקטע הגישור שנוסף בהקלטה לא נכלל בווידאו. סופיה בוטלה הייתה הרקדנית הראשית בווידאו, יחד איתה הופיעו עוד כ-60 רקדנים. בווידאו נכללו קטעים מהקליפים "Black or White", "Billie Jean", "Jam", "Don't Stop 'Til You Get Enough" ו-"In the Closet".

נכון לנובמבר 2025, לשיר יש למעלה מ-84 מיליון צפיות ביוטיוב.

## מצעדים ודירוגים

## קישורים חיצוניים

## הערות שוליים

קטגוריה:שירי מייקל ג'קסון
כיכר הביטחון (ביירות)

**כיכר הביטחון**, או **אזור הביטחון** (בערבית: **المربع الأمني**, בתעתיק מדויק: **אלמרבע אלאמני**), הוא אזור ברובע הדאחִיֶיה בביירות, הידוע כמעוז ארגון הטרור חזבאללה ובו ממוקמים משרדיו והמטה המרכזי.

## מאפיינים
זהו אזור מבוצר בכבדות ונחשב לעיתים קרובות למעוז חזבאללה וכולל מתקנים מנהליים, צבאיים ולוגיסטיים שונים. אזור זה כולל שכונות כמו חארת חריכ, ביר אל-עבד ואל-רוביס.

האזור ידוע כמאובטח מאוד וכלל עמדות בידוק, נוכחות כבדה של חמושים ומצלמות אבטחה רבות.

## מבצע סדר חדש

ב-27 בספטמבר 2024 הפציץ חיל האוויר הישראלי את המפקדה בה שהו מזכ"ל חזבאללה חסן נסראללה ובכירים נוספים: מטוסי F-15I רעם הטילו יותר מ־80 פצצות במשקל טונה כל אחת על המתחם, שנהרס כליל על יושביו. גם צה"ל וגם חזבאללה אישרו את מותו של נסראללה למחרת. בהתקפה נהרגו גם עלי כרכי, מפקד החזית הדרומית של חזבאללה וקצין בכיר איראני בשם עבאס נילפורושאן, ששימש כמפקד גיס סוריה ולבנון בכוח קודס של משמרות המהפכה האסלאמית, יחד עם עוד כמה מפקדים בכירים בחזבאללה.

## הערות שוליים

קטגוריה:חזבאללה
קטגוריה:ביירות: מבנים
קטגוריה:מטות פיקוד צבאיים
אדיוס בואנוס איירס

**אדיוס בואנוס איירס** (**Adiós Buenos Aires**) הוא קופרודוקציה ארגנטינית ספרדית משנת 2023 בבימויו של גרמן קראל, עם דיאגו קרמונסי ומרינה בלאטי בתפקידים הראשיים.

הסרט היה מועמד לסרט הטוב ביותר בפסטיבל הסרטים הבינלאומי בבייג'ינג.

הסרט מספר על ארבעה מנגנים חובבים בבואנוס איירס שחייהם מושפעים לרעה מהמשבר הכלכלי העמוק בארגנטינה בשנת 2001. בסרט משולבים קטעים דוקומנטריים מהתקופה ההיא.

## תקציר העלילה
נובמבר 2001, בואנוס איירס, משבר כלכלי עמוק ברחבי ארגנטינה. חוליו פרבר (דיאגו קרמונסי) הוא בעל חנות נעליים אותה ירש מאביו. אין קונים ואין לו כסף לשלם לספק שלוקח ממנו את רוב הנעליים בחנות. הוא גרוש וחי עם בתו פאולה. בערבים הוא מנגן
בבנדונאון בבית קפה קטן יחד עם קרלוס (פסנתר), אטיליו (כינור), טיטו (קונטרבס). הזמר שלהם עזב את ארגנטינה כרבים אחרים והם משכנעים את זמר העבר קרלוס טורטולה שנמצא כעת בבית אבות, להצטרף אליהם.

חוליו נאלץ למכור את חנותו. הוא רוצה למכור את מכוניתו אבל נהגת המונית מריאלה (מרינה בלאטי) מתנגשת בו. היא אם יחידנית מטופלת בילד חירש ומבקשת לא לדווח לביטוח ובתמורה תסיע חינם את חברי הלהקה להופעות. חוליו מרחם עליה ומסכים.

כעת הוא מודיע לבתו פאולה כי החליט להגר לגרמניה בגלל המצב בארגנטינה. הוא מוכר את דירתו ואת הכסף הוא מפקיד בבנק המרכזי של ארגנטינה.

לרוע מזלו מודיע שר האוצר כי החליט להקפיא את חשבונות הבנקים עם אפשרות להוציא רק 250 פזוס לשבוע. חוליו המיואש הולך לבנק ונקלע להפגנה גדולה ואלימה. הוא מצליח להשיג הופעה עבור הלהקה אצל סנטור סלינס העשיר והמושחת. אטיליו מתנגד לכך, עוזב את הלהקה ונהרג בהפגנה.

חוליו המיואש עולה על ספינה כדי לעבוד בה בדרך לאירופה אך לבסוף מתחרט וחוזר לבואנוס איירס לנגן בבנדונאון עם הלהקה שלו.

## צוות השחקנים

## קישורים חיצוניים

*קדימון לאדיוס בואנוס איירס, באתר יוטיוב
*פסקול הסרט, באתר יוטיוב

קטגוריה:סרטי 2023
קטגוריה:סרטים ארגנטינאיים
קטגוריה:סרטים בספרדית
עוד 48 שעות

**עוד 48 שעות** (באנגלית: **Another 48 Hrs.**) הוא סרט קומדיית פעולה משנת 1990 בבימויו של וולטר היל. הסרט הוא המשך לסרט 48 שעות משנת 1982, בכיכובם של אדי מרפי, ניק נולטה, בריון ג'יימס, אנדרו דיבוף ואד אורוס. העלילה מתמקדת בבלש ג'ק קייטס (נולטי) ובנוכל רג'י האמונד (מרפי), שמוצאים עצמם שוב משתפים פעולה במרדף אחרי ראש כנופיית סמים, אשר מהווה איום על שניהם. הסרט משלב הומור ואקשן, עם דינמיקה מרתקת בין הדמויות הראשיות.

## עלילה
הסרט מתחיל כשג'ק קייטס, שוטר ותיק, ממשיך בחקירה כנגד סוחרי סמים, אך כאשר הם מנסים להרוג אותו, הוא מבין שהוא זקוק לעזרתו של רג'י האמונד, הנוכל שיצא זה עתה מהכלא. הם מתאחדים שוב, למרות העבר המשותף הסוער שלהם, ויוצאים למרדף נגד ראש כנופיית סמים המכונה "אייסמן". ככל שהם חודרים עמוק יותר לעולם הפשע, השניים נאלצים להתמודד עם חוסר אמון הדדי, יריבים חמושים, וזמן הולך ואוזל, כשהם נלחמים במטרה לחשוף את זהות "אייסמן" ולשים סוף לרשת הסמים.

## צוות השחקנים
* **[[אדי מרפי]]** – רג'י האמונד
* **[[ניק נולטי]]** – המפקח ג'ק קייטס
* **[[בריון ג'יימס]]** – המפקח בן קיהו / "אייסמן"
* **[[קווין טייג']]** – סגן בלייק וילסון
* **[[אד או'רוס]]** – המפקח פרנק קרוז
* **[[דייוויד אנתוני מרשל]]** – ווילי היקוק
* **[[אנדרו דיבוף]]** – ריצ'רד "צ'רי" גאנז

## ביקורות
עוד 48 שעות קיבל ביקורות מעורבות מצד המבקרים. בעוד שהכימיה בין מרפי לנולטי זכתה לשבחים, העלילה ספגה לביקורת על היעדר מקוריות בהשוואה לסרט הראשון. הסרט קיבל ציון של 21% באתר Rotten Tomatoes ו-23 מתוך 100 ב-Metacritic. למרות זאת, הסרט הצליח באופן מסחרי והפך לאחד מסרטי הפעולה הבולטים של שנות ה-90.

## קישורים חיצוניים

קטגוריה:סרטי פרמאונט
קטגוריה:סרטים עם מוזיקה מאת ג'יימס הורנר
קטגוריה:סרטי סחר בסמים
קטגוריה:סרטי המשך אמריקאיים
קטגוריה:סרטי 1990
גורדי (סרט)

**גורדי** (באנגלית: **Gordy**) הוא דרמה קומית משנת 1994 בבימויו של מארק לואיס. הסרט עוקב אחר גורדי, חזיר צעיר שמצליח להציל את משפחתו מחווה במיזורי לאחר שהופרדו. במהלך מסעו, גורדי מוצא את עצמו במרכז תשומת הלב הציבורית ונעשה כוכב תקשורת. בעזרת חבריו האנושיים, הוא מתמודד עם אתגרים שונים ומנסה להציל את משפחתו תוך כדי לימוד שיעורים על חברות ואומץ לב.

הסרט הופץ על ידי מירמקס תחת חותם Miramax Family Films.  וכולל את השיר "כוח חזיר בבית" מאת Tag Team. לשיר הופק קליפ ובו קטעים מהסרט. 

## עלילה
גורדי, חזיר קטן וחכם, מגלה שמשפחתו נלקחת מהחווה כדי להימכר. הוא מחליט לצאת למסע כדי למצוא אותם, ובדרך נקלע להרפתקאות רבות. גורדי עובר מבעלים לבעלים, מפתח קשרים עם אנשים טובי לב ואף הופך למרכז התעניינות ציבורית בתקשורת. במהלך המסע, גורדי עוזר להציל בני אדם ממצבים מסוכנים והופך לסמל אומץ, אך כל הזמן נשאר ממוקד במטרתו – להציל את משפחתו.

## ביקורות
גורדי קיבל ביקורות מעורבות עם שחרורו. המבקרים ציינו את הפשטות של העלילה והמסר החיובי, אך העלו השוואות לסרט אחר על חזיר מדבר, "בייב", שיצא לאחר מכן וזכה להצלחה רבה יותר. ב-Rotten Tomatoes, הסרט קיבל ציון של 21%, מה שמעיד על ביקורות מעורבות מהמבקרים.

## קישורים חיצוניים

## הערות שוליים

קטגוריה:סרטים על חזירים
קטגוריה:סרטים על ילדים
קטגוריה:סרטי קאנטרי
קטגוריה:סרטי מסע אמריקאיים
קטגוריה:סרטי דרמה קומית אמריקאיים
קטגוריה:סרטי 1994
בודהה קטן

**בודהה קטן** (באנגלית: **Little Buddha**) הוא סרט דרמה משנת 1993 בבימויו של ברנרדו ברטולוצ'י. הסרט עוסק במסעו של לאמה נורבו (יינג רולנד) מבודהיזם טיבטי, שיוצא לחפש את גלגולו החדש של מורהו המנוח. הוא מוצא ילד אמריקאי בשם ג'סי קונרד (אלכס ויסנדנג'י) מסיאטל, שנראה שהוא הגלגול הנבחר. הסיפור משתלב עם סיפור חייו של הנסיך סידהארתא (בגילומו של קיאנו ריבס), הלומד את דרכו הרוחנית בדרכו להפוך לבודהה.

## עלילה
הסרט נע בין סיפורו של ג'סי, ילד אמריקאי שמתגלה כגלגול נשמתו של לאמה טיבטי, לבין סיפורו של סידהארתא, נסיך הודי שמוותר על חיי העושר כדי להפוך לבודהה. במהלך המסע, ג'סי ומשפחתו נאלצים להחליט אם להישאר בסיאטל או לנסוע לנפאל כדי לגלות את גורלו.

## צוות השחקנים
* **קיאנו ריבס** בתפקיד הנסיך סידהארתא / בודהה
* **יינג רולנד** - לאמה נורבו
* **כריס אייזק** בתפקיד דין קונרד
* **אלכס ויסנדנג'י** בתפקיד ג'סי קונרד
* **רושאן סת** בתפקיד לאמה נורבו
* **ברידג'ט פונדה** בתפקיד ליסה קונרד

## ביקורות
בודהה קטן קיבל ביקורות חיוביות על הצילום והבימוי של ברטולוצ'י, תוך שימת דגש על תיאור מרהיב של הבודהיזם הטיבטי. עם זאת, המשחק של קיאנו ריבס זכה לביקורות מעורבות. ב-Rotten Tomatoes, הסרט קיבל ציון של 65%.
## קישורים חיצוניים

קטגוריה:סרטי מיראמקס
קטגוריה:סרטי 1993
קטגוריה:סרטי דרמה אמריקאיים
קטגוריה:סיאטל בקולנוע
קטגוריה:סרטים על בודהיזם
קטגוריה:סרטי ברנרדו ברטולוצ'י
היעד... חתונה

**היעד... חתונה** (באנגלית: **Destination Wedding**) הוא סרט קומדיה רומנטית משנת 2018 בבימויו ובכתיבתו של ויקטור לוין, בכיכובם של וינונה ריידר וקיאנו ריבס. הסרט מתמקד בשני זרים, פרנק ולינדזי, שנפגשים במקרה כשהם נוסעים לאותה חתונה של מכר משותף. השניים, שבתחילה מפתחים אנטגוניזם זה כלפי זה, מוצאים את עצמם מסתדרים בעל כורחם לאורך האירועים השונים. הסרט עוסק בשנאה משותפת, סרקזם וחיפוש בלתי צפוי אחר אהבה.

הפקת הסרט נערכה במרכז קליפורניה באוגוסט 2017. ופסקול הסרט הולחן על ידי ויליאם רוס. לפי וראייטי, תקציב ההפקה היה 5 מיליון דולר.

## עלילה
לינדזי ופרנק נפגשים לראשונה בשדה התעופה כשהם מגלים ששניהם מוזמנים לאותה חתונה בקליפורניה. לאורך סוף השבוע הם מוצאים עצמם מתעמתים, מתחברים ומתאהבים בהדרגה. שני האנשים, שבאים עם גישה שלילית לחתונות ולחיים בכלל, מגלים שהם מוצאים זה אצל זו את מה שחסר להם...

## ביקורות
הסרט קיבל ביקורות מעורבות. בעוד שהמבקרים שיבחו את הכימיה בין קיאנו ריבס ווינונה ריידר, חלקם ציינו שהסרט מוגבל בדיאלוגים ובעל מבנה חד-גוני. ב־Rotten Tomatoes, הסרט מחזיק בדירוג של 51% על סמך 86 ביקורות, ובדירוג ממוצע של 5.3/10. הקונצנזוס הקריטי של האתר קורא, " הסרט מפגיש מחדש את קיאנו ריבס ווינונה ריידר לקומדיה חמוצה שהטוויסט המיזנתרופי המבטיח בתחילה משתלט על הכימיה של המובילים שלה". ב־Metacritic, לסרט יש ציון ממוצע משוקלל של 46 מתוך 100, המבוסס על 23 מבקרים, מה שמצביע על "ביקורות מעורבות או ממוצעות".

## קישורים חיצוניים

## הערות שוליים

קטגוריה:סרטי קומדיה רומנטית אמריקאיים
קטגוריה:סרטי 2018
יום שישי ה-13 (סרט, 2009)

**יום שישי ה-13** (באנגלית: **Friday the 13th**) הוא סרט סלאשר אמריקאי משנת 2009 בבימויו של מרכוס ניספל ונכתב על ידי דמיאן שאנון ומארק סוויפט, על פי סיפור שכתבו. זהו הפרק השנים-עשר בזיכיון שישי ה-13.  הסרט מהווה עיבוד מחדש לסרט האימה הקלאסי משנת 1980 ועוקב אחר קבוצת צעירים שמגיעים לאגם קריסטל כדי לחקור את ההיעלמות של אחד מחבריהם. כשהם מגיעים, הם נתקלים ברוצח האגדי ג'ייסון וורהיס, אשר מתחיל לצוד אותם בזה אחר זה. הסרט משלב אלמנטים מהסרט המקורי עם תפניות חדשות.

הסרט תוכנן במקור כסיפור מקור אך הפרויקט התפתח לרימייק של ארבעת הסרטים הראשונים של יום שישי ה-13 . דמותו של ג'ייסון וורהיס עוצבה מחדש כרוצח רזה ומהיר עם סיפור רקע המאפשר לצופה לחוש אהדה כלפיו אבל לא מספיק כדי שיאבד את האיום שלו. בהתאם לטון של הסרט, המסכה של ג'ייסון נוצרה מחדש מתבנית של המסכה המקורית ששימשה ליום שישי ה-13 חלק 2 עם שינויים קלים. הסרט כולל חלק מהפרטים המוזיקליים של הארי מנפרדיני מהסרטים של יום שישי ה-13 הקודם מכיוון שהמפיקים הכירו במעמדו האיקוני.

יום שישי ה-13 יצא לאקרנים בארצות הברית ב-13 בפברואר 2009. הוא ספג לביקורות שליליות אך זכה להצלחה קופתית עם הכנסות בגובה 92.7 מיליון דולר בקופות בתקציב של 19 מיליון דולר, והפך לסרט השני עם הרווחים בזיכיון אחרי פרדי נגד ג'ייסון (2003).

## עלילה
הסרט מתחיל כשקליי מילר (ג'ארד פדלקי) מחפש את אחותו וויטני שנעלמה באזור אגם קריסטל. בזמן שהוא עובר בין הבקתות הנטושות, הוא נתקל בקבוצה של צעירים שמגיעים למקום כדי לבלות את סוף השבוע. מה שהם לא יודעים הוא שהאגדה על הרוצח ג'ייסון וורהיס אמיתית, והוא אורב ביער הסמוך. ככל שהלילה מתקדם, ג'ייסון מתחיל לרדוף אותם ולהרוג אחד אחד. הסרט מתמקד במאבק ההישרדות שלהם ובניסיון של קליי למצוא את אחותו.

## צוות השחקנים
* **[[דרק מירס]]** בתפקיד ג'ייסון וורהיס
* **ג'ארד פדלקי** בתפקיד קליי מילר
* **דניאל פאנבייקר** בתפקיד ג'נה
* **אמנדה ריגטי** בתפקיד וויטני מילר
* **ארון יו** בתפקיד צ'וי
* **ג'ונתן סאדובסקי** בתפקיד וייד
* **[[נאנה ויזיטור]]** בתפקיד פמלה וורהיס

## ביקורות
יום שישי ה-13 קיבל ביקורות מעורבות עד שליליות. המבקרים שיבחו את הבימוי והעיצוב המחודש של דמותו של ג'ייסון, אך העלילה נחשבה לשגרתית וללא חידושים משמעותיים. ב-Rotten Tomatoes, הסרט קיבל ציון של 25%, וב-Metacritic, ציון של 34 מתוך 100.

## קישורים חיצוניים
* 

## הערות שוליים

קטגוריה:סרטי אתחול
קטגוריה:סרטי האחים וורנר
קטגוריה:סרטי פרמאונט
קטגוריה:סרטי ניו ליין סינמה
קטגוריה:יום שישי ה-13
קטגוריה:סרטי סלאשר אמריקאיים
קטגוריה:סרטי אימה מ-2009
קטגוריה:סרטי 2009
קטגוריה:חידושים לסרטים
המזוודה המקסיקנית

**המזוודה המקסיקנית** (באנגלית: **The Mexican Suitcase**) הוא סרט תיעודי משנת 2011 בבימויה של טרישה זיף. הוא מספר את סיפורם של למעלה מ-4,000 תשלילים לסרטים שנוצרו במהלך מלחמת האזרחים בספרד על ידי הצלמים דוד סימור, גרדה טארו ורוברט קאפה. הסרט עוקב אחר מסעם של התצלומים מהיעלמותם בתחילת מלחמת העולם השנייה ועד לגילוים מחדש ב-2007. הראיונות מכסים גם סיפורים פוליטיים ואישיים מהתקופה. לפי מגזין דוקומנטרי:המזוודה המקסיקנית מפגישה שלושה נרטיבים: המזוודה, סיפור הגלות וכיצד אנשים בספרד מתייחסים היום לעבר שלהם, 30 שנה לאחר המעבר. המזוודה המקסיקנית מתייחסת לכוחו של הזיכרון, ושואלת, "למי ההיסטוריה שלנו?""זיף טווה תיאורים אישיים, לעיתים כואבים, של ביוגרפיות של אלה ששרדו את המלחמה כשברחו מספרד, שרבים אינם מסוגלים לשכוח אפילו עד היום". טיים מגאזין

"אפילו לסטודנטים המזדמנים ביותר לצילום, עיתונות והיסטוריה, הסרט היפה והנשמה הזה עדיין נדרש לצפייה." - ירחון פילם ג'ורנל אינטרנשיונל

הסרט הוזמן על ידי איגוד הסרטים הדוקומנטריים הבינלאומי להשתתף כמועמד לפרס האוסקר במסגרת-DocuWeeks 2011, שם נאמר עליו שהוא "מרתק ברמות רבות".

## קישורים חיצוניים

## הערות שוליים

קטגוריה:סרטי 2011
קטגוריה:צלמי מלחמה
קטגוריה:צלמים יהודים
קטגוריה:תעלומות היסטוריות
קטגוריה:מלחמת האזרחים בספרד
קטגוריה:סרטים תיעודיים אמריקאיים
גזה פריד

**גזה פריד** (בהונגרית: **Frid Géza**; סיגט, 25 בינואר 1904 – אמסטרדם, 13 בספטמבר 1989) היה מלחין, פסנתרן יהודי הולנדי יליד הונגריה, זוכה פרס בלה בארטוק–דיטה פאסטורי (לאחר מותו, 1990).

## קורות חייו
גזה פריד נולד במשפחה יהודית והופעתו הפומבית הראשונה הייתה כבר ב-1910 בגיל שש. ב-1912 עברעם משפחתו לבודפשט. בין 1912 לבין 1924, היה תלמידם של אימרה קירי-סנטו , של בלה בארטוק (פסנתר) ושל זולטאן קודאי (הלחנה) באקדמיה למוזיקה ע"ש פרנץ ליסט בבודפשט. הוא נתן קונצרטים בערים הגדולות באירופה (1926: איטליה). ב-1927, רביעיית מיתרים הראשונה שלו הושמעה בבודפשט ובלונדון. בשנת 1929 התיישב באמסטרדם. יצירותיו זכו להכרה בינלאומית (צרפת, שווייץ, ארצות הברית). במהלך הכיבוש הגרמני בין 1940 לבין 1945 הוא - כמו אמנים הולנדים אחרים - מחה בשביתה. הוא נמלט מהמאסר והגירוש של יהודים זרים מהולנד.

פריד קיבל אזרחות הולנדית ב-1948. בשנים 1948–1949 היה במסע הופעות דרך אינדונזיה. הוא השתתף ב-48 קונצרטים. לאחר מכן קיבל את תפקיד המנצח של התזמורת הפילהרמונית של רדיו ג'קרטה. כתוצאה מכך קיבל פרסים והוקרה רבים. בשנת 1951, החל במסע הופעות שני באינדונזיה דרך מצרים. לאחר מכן נערכו סיורים נוספים באנגליה, מסע שלישי באינדונזיה, בישראל (1962), בברית המועצות (1963) יחד עם הזמרת ארנה ספורנברג (Erna Spoorenberg). סיורים נוספים התקיימו בשנים הבאות (שוב ישראל, טורקיה, איטליה, באמריקה הצפונית ובאמריקה הדרומית (1965), ונצואלה, ארצות הברית, קנדה).

בין 1964 לבין 1969 הוא היה מורה למוזיקה קאמרית בקונסרבטוריון אוטרכט.

## חייו הפרטיים
ב-1937 התחתן עם הפסנתרנית-זמרת אלה ואן הול.

## יצירותיו

## פרסים
* פרס בלה בארטוק–דיטה פאסטורי (Béla Bartók–Pásztory Ditta) (לאחר מותו, 1990)

## לקריאה נוספת
* Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest:Akadémiai. 1994.  (לקסיקון ביוגרפי הונגרי. עורכת ראשית אגנש קניירש)
* Ki kicsoda? Életrajzi lexikon magyar és külföldi személyiségekről, kortársainkról. 4. átdolgozott, bővített kiadás. Szerkesztette: Hermann Péter. Budapest, Kossuth, 1981 (מי זה מי? לקסיקון בני זמננו)
* A magyar muzsika könyve. Szerkesztette: Molnár Imre. Budapest, Havas Ödön, 1936 (ספר המוזיקה ההונגרית)
* *Révai új lexikona VII. (Fej–Gak).* Főszerk. Kollega Tarsoly István. Szekszárd: Babits. 2001.  (הלקסיקון החדש של רוואי)
* *Új magyar életrajzi lexikon II. (D–Gy).* Főszerk. Markó László. Budapest: Magyar Könyvklub. 2001.  (לקסיקון ביוגרפי הונגרי חדש)

* Szabolcsi Bence-Tóth Aladár: Zenei lexikon I-III. Átdolgozott új kiadás. Főszerkesztő: dr. Bartha Dénes, szerkesztő: Tóth Margit. Budapest, Zeneműkiadó Vállalat, 1965
* W. Paap: Symfonische études van G. F. (1955)
* W. Wijdeveld: G. F. Sonorum speculum (1964)
* W. Paap: De componist G. F. (1970)
* Frid Géza „Búcsúzunk” (Muzsika, 1989)


## קישורים חיצוניים
* 

קטגוריה:מלחינים יהודים הונגרים
קטגוריה:פסנתרנים יהודים הונגרים
קטגוריה:בוגרי האקדמיה למוזיקה ע"ש פרנץ ליסט
קטגוריה:מלחינים הולנדים
קטגוריה:הולנדים שנולדו ב-1904
קטגוריה:הולנדים שנפטרו ב-1989
דרק מירס

**דרק מירס** ( נולד ב-29 באפריל 1972) הוא שחקן ופעלולן אמריקאי. מירס מזוהה בעיקר עם הופעותיו בז'אנרי האימה והמדע הבדיוני, והתפרסם במיוחד בזכות גילומו של דמותו של ג'ייסון וורהיס בסרט המחודש של "יום שישי ה-13" משנת 2009. בין תפקידיו הקולנועיים נמנים גם "גבעות הפחד 2" (2007), "טורפים" (2010), "שודדי הקאריביים: זרמים זרים" (2011), "קוטלי המכשפות" (2013) ו"אליטה: מלאך קרב" (2019). בטלוויזיה, גילם את הדמות הראשית בסדרה "היצור מן הביצה" של יקום DC (2019).

## ראשית חייו
מירס נולד בבייקרספילד, קליפורניה. הוא הופיע כקומיקאי מאלתר בסדרה ComedySportz בעיר הולדתו. הוא סיים את לימודיו בתיכון היילנד בבייקרספילד בשנת 1990. בילדותו סבל ממחלה אוטואימונית חמורה בשם אלופציה, שגרמה לו לאבד כמעט את כל שיער גופו.

## קריירה
למירס קריירה רחבה הן כשחקן והן כאיש פעלולים, והוא הופיע בתפקידים קטנים בסדרות טלוויזיה כמו "The Tick", "ER", "Alias", "נאש ברידג'ס", "גברים בשחור 2", "המגן", "CSI: ניו יורק", "קוראים לי ארל", "מר וגברת סמית'", "CSI: מיאמי", "קהילה" ו"גבעות הפחד 2". בין הקרדיטים שלו כפעלולן נמנים הסרטים "שודדי הקאריביים: קללת הפנינה השחורה", "שודדי הקאריביים: תיבה של איש מת", "אינדיאנה ג'ונס וממלכת גולגולת הבדולח" ו"להב התהילה", וכן סדרות טלוויזיה כגון "Angel" ו"בונז".

מירס זכה להכרה רחבה לראשונה בתפקידו הראשי בסרט המחודש של "יום שישי ה-13" משנת 2009. הוא הומלץ למפיקים, בראד פולר ואנדרו פורם מחברת Platinum Dunes, על ידי מומחה האיפור והאפקטים המיוחדים סקוט סטודרד, אשר יצר את המראה החדש לדמותו של ג'ייסון וורהיס. בשל גובהו של מירס (1.96 מטר) הוא אחד מהשחקנים הגבוהים ביותר שגילמו את הדמות, לצד קן קירזינגר, שגובהו דומה לזה של מירס. על תפקידו זכה מירס למועמדות לפרס MTV בקטגוריית הנבל הטוב ביותר, אך הפסיד להית' לדג'ר בתפקידו כג'וקר בסרט "האביר האפל".

מירס ערך מחקר מעמיק על התפתחות ילדים כדי לפתח את דמותו של הרוצח סדרתי הידוע של מחנה קריסטל לייק:

מירס חתום על חוזה לחזור לסרט המשך נוסף של "יום שישי ה-13" או לסרט נוסף של פלטינום דיונס. אם יחזור לתפקידו כג'ייסון, יהיה האדם השני בלבד שיגלם את הדמות יותר מפעם אחת, לצד קיין הודר. הוא גילם גם את הטורף בסרט ההמשך "טורפים" משנת 2010.

מירס הופיע גם בפודקאסט "Ultraforce 2" של Superego. הוא הופיע בקומדיית המצבים האמריקאית "קומיוניטי" בפרק "Romantic Expressionism". בנוסף, הופיע כזומבי, המוגדר כ"Master-at-Arms", בסרט "שודדי הקאריביים: זרמים זרים".

מירס שיחק לצידו של השחקן טיילר מיין (שגילם את מייקל מאיירס בגרסתו של רוב זומבי לסרט "ליל המסכות") בסרט האימה "Compound Fracture".

ב-5 ביוני 2013 דווח כי אולפני האחים וורנר ויתרו על זכויותיהם לסדרת הסרטים "יום שישי ה-13" לטובת פרמאונט, כחלק מהסכם שהעניק לאחים וורנר זכות להפיק את הסרט "בין כוכבים". שבוע לאחר מכן, חשף מירס כי פרמאונט עובדים עם Platinum Dunes על הפקת סרט המשך חדש "כמה שיותר מהר".

בסדרת פרסומות לחברת הביטוח Direct Line שהוקרנה בשנת 2021, גילם מירס את הדמות רובוקופ. בשנת 2025 שיחק מירס בסרט "לשחרר את השדים".

## פרסים ומועמדויות

## פילמוגרפיה

## קישורים חיצוניים

## הערות שוליים

קטגוריה:שחקנים אמריקאים
קטגוריה:פעלולנים אמריקאים
קטגוריה:אמריקאים שנולדו ב-1972
אנצאריה

**אנצאריה** (בערבית: **انصارية**) היא עיירה לבנונית הממוקמת בנפת צידון שבמחוז דרום לבנון.

## גאוגרפיה
העיירה אנצאריה נמצאת כ-66 ק"מ דרומית מביירות בירת לבנון, 19 ק"מ דרומית מהעיר צידון, ו-17 ק"מ צפונה מהעיר צור. גובהה של העיירה כ-144 מטרים מעל פני הים והיא משתרעת על פני שטח המוערך בכ-7.34 קמ"ר. השטח הסלעי למחצה הוא הרחבה טבעית של גבעות ג'בל עאמל. העיירה משקיפה על הים התיכון וגובלת מדרום וממערב בעיירה עדלון , מצפון בעיירה א-לוביה , וממזרח בעיירה באבליה . ממזרח לעיירה עוברת האוטוסטרדה של ביירות-דרום, וממערב לה עובר כביש החוף הראשי.

## היסטוריה
באנסאריה ישנו מקדש היסטורי של "מוחמד אל-אנסארי", שיש משערים שמסיבה זו נקראת העיירה אנסאריה. במקדש מבקרים רבים מהעיירה ומהכפרים השכנים. העיירה מלאה במונומנטים היסטוריים, וניתן לחלק את האזורים הארכאולוגיים שלה לשלושה:

# האזור המרכזי, בו נמצאים עדיין חלק מבתי העיר העתיקה. בעומק של שני מטרים נמצאו רצפת פסיפס ומטבעות שמקורם ככל הנראה מהתקופה הביזנטית. ייתכן ששרידים מבתי האבן מהריסות התקופה הביזנטית שימשו לבניית בתים.
# האזור המזרחי נקרא יפד, וזוהי גבעת עפר שבה נמצאו סרקופגים מעופרת, מעוטרים בציורים של חזית מקדש. ייתכן ששטח זה הוא אזור קבורה.
# השטח המערבי, שהוא מדרון המשקיף על הים, מכיל קברים חצובים בסלעים בצורת קשתית. יש שני חללים צדדיים מעוקלים, שם הוא הופך לצורת צלב.

נראה כי בתקופות קדומות חווה האזור רעידת אדמה חזקה שהרסה חלק גדול ממנו וקברה עתיקות רבות.

## קישורים חיצוניים

קטגוריה:מחוז דרום לבנון: יישובים
אהטרי

**אהטרי** היא עיר בפינלנד. היא ממוקמת באזור אוסטרובוטניה הדרומית. בעיר יש 5,261 תושבים והיא משתרעת על שטח של 910 קילומטרים רבועים מתוכם 105 קמ"ר של מים.

השפה המדוברת בעיר היא פינית.
[ימין|ממוזער|[דוב חום בגן החיות של אהרטי]]
אהטרי ידועה בגן החיות שלה ובמלון Mesikämmen שנמצא בה. המלון תוכנן על ידי טימו וטואומו סוומלאינן, שאחראים לתכנון כנסיית טמפליאוקיו בהלסינקי ונבנה בחלקו בתוך הסלע.
ימין|ממוזער|מלון Mesikämmen, "מסדרון סלע"

האגם הגדול ביותר בסביבתה הוא Ähtärinjärvi. יש גם טחנת רוח עתיקה וקטנה יחסית בשם Vääräkosken Pahvi.

## קישורים חיצוניים
* 

* Media related to Ähtäri at Wikimedia Commons
* Municipality of Ähtäri – Official website

קטגוריה:יישובים שהוקמו ב-1867
קטגוריה:פינלנד: ערים
יוסף הוכגלרנטר

הרב **יוסף הוכגלרנטר** (ה'ת"ק, 1740 – א' בניסן ה'תקס"ז, 1807) היה רב ביאמפיל ובזמושץ' שבאותה תקופה היו שתיהן בפולין. מחבר הספר **משנת חכמים** על סדרת משנה תורה של הרמב"ם.

## ביוגרפיה
נולד בשנת 1740 לרב יעקב יצחק, רבה של זמושץ' (כיום באוקראינה). בגיל 14 נשא את צפורה, בת דודו הרב יעקב חיים, רב בירוסלב. בהמשך נשא ב'זיווג שני' את אחותו של הרב שאול מאמסטרדם.

בשנת 1758 החל לכהן כרבה של יאמפולי, ובשנת 1772, לאחר פטירת אביו, עבר לכהן כרב העיר זמושץ', בה כיהן עד סוף חייו.

מחותנו היה הרב צבי הירש בושקא, רבן של קהילות אה"ו, שהיה תלמידו של אביו הרב יעקב יצחק. התכתב עם רבנים שונים, בהם רבי משה סופר בעל החת"ם סופר.

הרב יוסף נפטר בזמושץ' בא' בניסן תקס"ז, 1807.

## ספריו
* **משנת חכמים,** על סדרת משנה תורה שכתב הרמב"ם. נדפס בין השנים 1790–1792.
* שו"ת **אותות למועדים**. הספר נותר בכתב יד ולא שרד.

## תלמידיו
* רבי שלמה קלוגר, שגם גדל אצלו כיתום במשך תשע שנים.
* רבי צבי הירש הלר.
* רבי מנחם מנדל מקוצק.

## לקריאה נוספת
* **דור דעה**, הרב יקותיאל אריה קמלהאר, חלק א' עמ' קיד-קיז.
* **לתולדות הקהילות בפולין**, הרב צבי הירש הורוביץ (דרזדן), עמ' 291–297.

## הערות שוליים

קטגוריה:רבנים פולנים
לב בורודולין

**לב אברמוביץ' בורודולין** (ברוסית: **Лев Абра́мович Бороду́лин**; 25 בינואר 1923 – 21 בדצמבר 2018) היה צלם ישראלי, אשר התמחה בצילום ספורט.

## ביוגרפיה
בוורודולין נולד בברית המועצות. בין 1940 ל-1941 למד לב במחלקה לאמנות של האוניברסיטה הממלכתית של מוסקבה לאמנויות הדפוס, אך סיים את התואר רק לאחר שהסתיימה המלחמה. הוא השתתף במלחמה הפטריוטית הגדולה (מלחמת העולם השנייה), והוענקו לו מדליות על הגנת מוסקבה ועל כיבוש ברלין. בזמן המלחמה הוא נפצע.

הצילום נכנס לחייו לאחר סיום הלימודים. פרסומו הראשון התרחש בשנת 1947 בעיתון סטודנטים. בשנים 1950–1960 עבד כצלם בכתב העת אוגוניוק. הוא היה הצלם הראשון בברית המועצות שהשתמש באפקט עדשת עין דג.

ספר שנת צילום אשר יצא בשנת 1964 מזהה את ליאו בורודולין ככוכב בצילום העולמי. בשנת 1967, העיתון היפני Asahi Shimbun הכריז עליו כהצלם הטוב ביותר של השנה. בשנת 1971 במינכן, הוענקה לליב מדליית זהב אולימפית על הישגים בתחום צילום הספורט.

ב-1972 עלה לישראל והתגורר בתל אביב. בארץ המשיך לב בורודולין בעבודתו כצלם.

הוא נפטר ב-21 בדצמבר 2018.

## קישורים חיצוניים
* 
* Лев Бородулин: судьба фотографа как отражение истории
* Лев Бородулин. Раритеты фотохроники СССР. 1917–1991.
* דף שער בספרייה הלאומית של ישראל

## הערות שוליים

קטגוריה:ישראלים ילידי ברית המועצות
קטגוריה:עולים בשנות ה-1970
קטגוריה:צלמים ישראלים
קטגוריה:ישראלים שנולדו ב-1923
קטגוריה:ישראלים שנפטרו ב-2018
חטיפת לואיס אלבינו

**לואיס ארמנדו אלבינו** בן ה-6 נחטף ב-21 בפברואר 1951 באוקלנד, קליפורניה. בשנת 2024 הוא אותר חי בחוף המזרחי והתאחד מחדש עם משפחתו כ-73 שנים לאחר שנחטף.

## רקע
אלבינו נולד בפוארטו ריקו, הוא אחד משישה ילדים במשפחתו, כשנה וחצי קודם לחטיפתו היגרה משפחתו למערב אוקלנד.

## החטיפה
ב-21 בפברואר 1951 שיחק לואיס בן ה-6, עם אחיו רוג'ר שהיה אז בן 10, בפארק ג'פרסון סקוור באוקלנד. אישה זרה ששוחחה עמו בספרדית, פיתתה אותו להתלוות אליה בהבטחה שתקנה לו ממתקים, אחיו רוג'ר עקב אחריהם זמן מה עד ששב הביתה לקרוא לעזרת מבוגר.

המשטרה המקומית לא התייחסה ברצינות לסיפורו של האח והעריכה שהילד נפל למקווה מים סמוך. לפיכך החיפושים התמקדו באזור מפרץ סן פרנסיסקו עד להפסקתם.

החוטפת הטיסה אותו לחוף המזרחי, שם הוא גדל על ידי בני זוג אותם החשיב להוריו, הוא שירת בצבא ארצות הברית במלחמת וייטנאם, עבד ככבאי ונולדו לו ילדים ונכדים.

אמו, אנטוניה, הייתה פונה מעת לעת למשטרה המקומית כדי לברר מה עלה בגורלו של בנה, עד לפטירתה בשנת 2005.

## מציאתו מחדש
בשנת 2020 ביצעה אחייניתו של לואיס, אלידה אלקין בדיקת DNA מקוונת וגילתה התאמה של 22% לגבר זר, אך היא לא הצליחה ליצור עמו קשר.

בשנת 2024, לאחר שפנתה המשפחה למשטרה יצרה זו קשר עם לואיס ולאחר שבוצעה בדיקת DNA הובררה זהותו, והוא נפגש עם אחיו ואחותו.

ה-FBI הודיע שסגר את תיק הנעדר שלו, אך חקירת החטיפה נמשכת.

## הערות שוליים

קטגוריה:ילדים שנעלמו
קטגוריה:מהגרים מפוארטו ריקו לארצות הברית
קטגוריה:מעשי פשע בקליפורניה
קטגוריה:אישים שנעלמו ואותרו
צ'טסווד וסט

**צ'טסווד וסט** (באנגלית: **Chatswood West**) הוא פרוור בסידני, המנוהל על ידי עיריית וילובי (City of Willoughby).

## גאוגרפיה
צ'טסווד וסט ממוקם בדרום הגדה הצפונית, בערך 11 ק"מ צפון-מערבית למרכז העסקים הראשי של סידני. מעבריו מצויים הפרוורים ליין קוב וסט, ארטרמון וליין קוב מדרום, נורת' רייד ומקוורי פארק במערב, לינפילד ורוזוויל בצפון, וממזרח הפרוור גובל בצ'טסווד. הפרוור קטן יחסית וחצוי לשטח מזרחי ומערבי על ידי נהר ליין קוב. גשר פולרס חוצה את הנהר ומקשר בין שני החלקים.

## היסטוריה
צ'טסווד וסט (כמו הפרוור הסמוך צ'טסווד) קרוי על שמה של שרלוט "צ'טי" הארנט, בצירוף החורשה שגדלה במקום לפני הקמת הפרוור. בשנת 1963 היה הפרוור זירת רצח מסתורי, כשגופותיהם של ד"ר גילברט בוגל וגברת מרגרט צ'נדלר התגלו בנהר ליין קוב, לא רחוק מגשר פולרס.

הפרוור הופרד ליחידה עצמאית מצ'טסווד רק בשנת 2006.

## תרבות
הפרוור משמש כמעט בלעדית למגורים, עם מרכז מסחרי קטן סביב גשר פולרס. הבתים הם כמעט תמיד וילות צמודות-קרקע. בפרוור אין בתי ספר, והתלמידים שגרים בו נוסעים לצ'טסווד וליין קוב נורת' הסמוכים כדי להגיע לבתי ספרם.

## תחבורה
אין בפרוור תחנת רכבת, ורק שני קווי אוטובוס משרתים אותו - קווי 255 ו-256.

## קישורים חיצוניים

* צ'טסווד וסט, Dictionary of Sydney

קטגוריה:פרוורי סידני
מתיו דומיניק

**מתיו סטוארט "מאט" דומיניק** (באנגלית: **Matthew Stuart "Matt" Dominick**; נולד ב-7 בדצמבר 1968) הוא טייס ואסטרונאוט אמריקאי שטס לחלל כחבר משלחות לתחנת החלל הבין-לאומית.

## ביוגרפיה
מתיו דומיניק נולד וגדל בעיירה ויט רידג' שבמדינת קולורדו. בשנת 2005 סיים לימודי הנדסת חשמל באוניברסיטת סן דייגו (USD).

לאחר סיום הלימודים הוא התגייס לצי ארצות הברית וסיים קורס טיס למטוס F/A-18 סופר הורנט. לאחר סיום הקורס הוא השתתף בטיסות מבצעיות כתמיכה בפעולות צבא ארצות הברית באפגניסטן. בהמשך הוא סיים לימודי תואר שני בהנדסת מערכות בבית הספר של הצי ללימודים מתקדמים וקיבל הסמכה כטייס ניסוי. הוא פעל כטייס ניסוי במספר פרויקטים.

## שירות בתחום החלל
ביוני 2017 בהיותו במשימה על סיפון נושאת מטוסים רונלד רייגן (CVN-76) דומיניק קיבל אישור להתחיל קורס בהכנה לטיסות חלל. הקורס נמשך שנתיים.

דומיניק היה חבר בצוות גיבוי לפני שהוצב במשימת טיסה לחלל.

במרץ 2024 דומיניק טס לחלל בטיסה SpaceX Crew-8 כמפקד צוות. הוא הצטרף למשלחת מס' 70 לתחנת החלל הבין-לאומית בפיקוד של אנדראס מוגנסן. לאחר סיום פעילות המשלחת הוא הצטרף למשלחת מס' 71 לתחנת החלל הבין-לאומית בפיקוד של אולג קונוננקו ועבר למשלחת מס' 72 לתחנת החלל הבין-לאומית בפיקוד של סוניטה ויליאמס. הוא חזר לכדור הארץ באוקטובר 2024.

## קישורים חיצוניים

* ביוגרפיה
* מידע באתר נאס"א

קטגוריה:אסטרונאוטים אמריקאים
קטגוריה:בוגרי אוניברסיטת סן דייגו
קטגוריה:אנשי צוות תחנת החלל הבין-לאומית
קטגוריה:אמריקאים שנולדו ב-1981
לאיוש פרלאגי

**לאיוש פרלאגי** (במקור **פורייס**, בהונגרית: **Parlagi Lajos**; סנטש, 5 בינואר 1877 – אושוויץ, דצמבר 1944) היה שחקן תיאטרון וקולנוע יהודי-הונגרי, מנהל תיאטרון. פרלאגי עסק בכל בכישרון יוצא דופן: משחק בתיאטרון, משחק בקולנוע, ניהול חברות, ניהול תיאטראות, ניהול בית קולנוע, הפקות ועוד.

## קורות חייו
לאיוש פורייס נולד במשפחה יהודית כבנם של דויד פורייס (1833–1906), עובד פרוות ושל לינקה (קרולינה) נוימן. הוא למד בבתי הספר למשחק של זולטאן הורבאט ושל סידי ראקושי, ולאחר מכן חתם על חוזה עם התיאטרון ההונגרי בבודפשט. משם עבר ללהקת התיאטרון של ג'רג' מיצ'אי, ולאחר מכן חתם עם ד"ר ינה ינוביץ', אצלו בילה 20 שנה כמזכיר, גזבר ראשי, שחקן ולבסוף כמנהל כל חברות של ד"ר ינוביץ'.

בשנת 1921 מונה למנהל התיאטרון (ההונגרי) של אוראדיה וניהל את התיאטרון במשך שלוש שנים בכשרון ובמומחיות רבים ובהתלהבות, אולם בשל רגשותיו ההונגריים הוא נחשד על ידי השלטונות הרומניים שהחליפו את השלטון ההונגרי ב-1920, הואשם באירדנטה ולכן לא יכול היה להמשיך ולהוביל את התיאטרון. הוא פרש גם מהמשחק ויחד עם בלה היימן הקים חברת קולנוע בשם "חוג תיאטרון היימן". כמנהל הקולנוע, הוא תמיד פינה מקום על הבמה שלו להופעות וסצנות אמנותיות בנוסף לסרטי קולנוע.

בין 1928 לבין 1933 הוא שוב היה מנהל תיאטרון באוראדיה ואז ב-1933 הזמין אותו הברון יאנוש קמן להיות המנהל של תיאטראות תליה בע"מ בקלוז'.

## חייו הפרטיים
אשתו הייתה אילונה הלנה ארליך, איתה התחתן בסגד ב-14 בדצמבר 1903. בתם אילונקה פרלאגי הייתה שחקנית. בשל יהדותה היא גורשה למחנה הריכוז שטוטהוף. גורלה לא נודע וככל הנראה נספתה בשואת יהודי הונגריה.

## כתביו
*  (תיאטרון:זכרונות ספרו של לאיוש פרלאגי)
* עותק חתום של ספרו

## לקריאה נוספת
* לקסיקון אמנות התיאטרון ההונגרי. עורך ראשי. ג'רג' סקיי. בודפשט, הוצאה לאור אקדמית, 1994.
* לקסיקון התיאטרון ההונגרי. עורך אלדאר שופפלין. בודפשט, אגודת השחקנים הלאומית ומכון הפנסיה, 1929.
* נתוניו במאגרי המוזיאון הספרותי פטפי.
* לקסיקון טרנסילבניה. עורך קלמן אושבאט. Oradea-Nagyvárad, Szabadsajtó Könyv- és Lapkiadó Rt., 1928.
* יוז'ף קטה: ספריית ידע לשימוש הציבור. שחקנים בטרנסילבניה (1919-1940). קלוז', פוליס, 2009.
## קישורים חיצוניים

## הערות שוליים

קטגוריה:שחקני תיאטרון יהודים הונגרים
קטגוריה:מנהלי תיאטראות בהונגריה
קטגוריה:שחקני קולנוע וטלוויזיה יהודים הונגרים
קטגוריה:מפיקי תיאטרון
קטגוריה:אסירים במחנה הריכוז אושוויץ
קטגוריה:נספים במחנה ההשמדה אושוויץ
קטגוריה:סנטש: אישים
קטגוריה:נספי השואה
קטגוריה:הונגרים שנולדו ב-1877
קטגוריה:הונגרים שנפטרו ב-1944
ירח אדום

**ירח אדום** (באנגלית: **Red Riding Hood**) הוא סרט פנטזיה רומנטי משנת 2011 בבימויה של קתרין הארדוויק והופק על ידי לאונרדו דיקפריו, מתסריט מאת דייוויד לסלי ג'ונסון. הסרט בכיכובה של אמנדה סייפריד. הסרט מהווה עיבוד מודרני לסיפור הילדים "כיפה אדומה" ומתמקד בכפר מבודד שנרדף על ידי איש זאב קטלני. ואלרי (אמנדה סייפריד), צעירה הנמצאת במשולש אהבה בין פיטר, אהוב ילדותה, לבין הנרי, חתנה המיועד, מגלה שלחיה מסוכן יש קשר אישי אליה, והיא נאלצת להתמודד עם חשדות סביב משפחתה ותושבי הכפר.

הסרט יצא לאקרנים ב-11 במרץ 2011 על ידי אולפני האחים וורנר הוא קיבל ביקורות שליליות בדרך כלל מהמבקרים אך הכניס למעלה מ-97 מיליון דולר ברחבי העולם אל מול תקציב של 42 מיליון דולר.

## עלילה
הסרט מתרחש בכפר קטן שבו התושבים חיים תחת איום קבוע של איש זאב שקטל כבר כמה מתושבי המקום. כאשר ואלרי מגלה שחיית הטרף הפכה פעילה יותר ומאיימת על חיי משפחתה, היא מגייסת עזרה מגברים בכפר כדי לצוד את המפלצת. עם הזמן, היא מגלה סודות אפלים על משפחתה ואהוביה, ומבינה שהאיש זאב עשוי להיות מישהו קרוב אליה.

## צוות השחקנים
* **[[אמנדה סייפריד]]** בתפקיד ואלרי
* **[[גארי אולדמן]]** בתפקיד האב סולומון
* **[[שיילו פרננדז]]** בתפקיד פיטר
* **[[מקס איירונס]]** בתפקיד הנרי לאזר
* **[[ג'ולי כריסטי]]** בתפקיד סבתא

## ביקורות
הסרט ירח אדום קיבל ביקורות מעורבות-שליליות. המבקרים ציינו את העיצוב הוויזואלי המרשים, אך מתחו ביקורת על העלילה הפשוטה והקלישאתית. באתר Rotten Tomatoes, הסרט קיבל ציון של 10%, וב-Metacritic, ציון של 29 מתוך 100.

## קישורים חיצוניים
* 

## הערות שוליים

קטגוריה:סרטי האחים וורנר
קטגוריה:סרטים על משפחות
קטגוריה:סרטי אימה על-טבעיים אמריקאיים
קטגוריה:סרטי אימה מ-2011
קטגוריה:סרטי 2011
Rock Believer Tour

**Rock Believer Tour** היה סיבוב ההופעות העשרים ושלושה של להקת הרוק הכבד הגרמנית סקורפיונז, אשר החל במדיסון סקוור גארדן, ניו יורק, ארצות הברית ב-6 במאי 2022 והסתיים בפורום אלטיס בראגה, בראגה, פורטוגל ב-16 ביולי 2023. סיבוב זה נועד לקדם את אלבום האולפן התשעה עשר של הלהקה, *Rock Beliver*.

## רשימת שירים
רשימת שירים זו מייצגת את הופעת סקורפיונז בהיכל מנורה מבטחים, תל אביב, ישראל ב-9 ביולי 2022, וזו אינה מייצגת בהכרח הופעות אחרות שהתקיימו במסגרת סיבוב זה.

# "Gas in the Tank"
# "Make It Real"
# "The Zoo"
# "Coast to Coast"
# "Seventh Sun"
# "Peacemaker"
# "Bad Boys Running Wild"
# "Delicate Dance"
# "Send Me an Angel"
# "Wind of Change"
# "Tease Me Please Me"
# "Rock Believer"
# "New Vision"
# "Blackout"
# "Big City Nights"

**[[הדרן]]**

# "Still Loving You"
# "Rock You Like a Hurricane"

## הופעות

## שירים מתוך סיבוב ההופעות
### שירי סקורפיונז

### גרסאות כיסוי

## משתתפים
### סקורפיונז
* קלאוס מיינה – זמרה
* מתיאס יאבס – גיטרה מובילה, גיטרת קצב, גיטרת סלייד, קולות רקע
* רודולף שנקר – גיטרת קצב, גיטרה מובילה, קולות רקע
* פאבל מציודה – בס, קולות רקע
* מיקי די – תופים

### משתתפים נוספים
* פיל קמבפל – גיטרת קצב (הופעות 13 ו-49 בשיר "Rock You Like a Hurricane")
* אינגו פוביצר – גיטרת קצב (הופעה 45 בשיר "Delicate Dance")
* פיליפה נסיל – גיטרת קצב, קולות רקע (הופעה 46 בשיר "Rock You Like a Hurricane")
* גרניקה מנצ'יני – קולות רקע (הופעה 46 בשיר "Rock You Like a Hurricane")
* אמלי ג'והנסון – קולות רקע (הופעה 46 בשיר "Rock You Like a Hurricane")
* מונה לינדגרן – בס, קולות רקע (הופעה 46 בשיר "Rock You Like a Hurricane")

## הערות שוליים

קטגוריה:סיבובי הופעות מ-2022
קטגוריה:סיבובי הופעות מ-2023
קטגוריה:סיבובי הופעות באמריקה הצפונית
קטגוריה:סיבובי הופעות בארצות הברית
קטגוריה:סיבובי הופעות באירופה
קטגוריה:סיבובי הופעות בצרפת
קטגוריה:סיבובי הופעות באיטליה
קטגוריה:סיבובי הופעות בצ'כיה
קטגוריה:סיבובי הופעות בפולין
קטגוריה:סיבובי הופעות בהונגריה
קטגוריה:סיבובי הופעות בנורווגיה
קטגוריה:סיבובי הופעות בבלגיה
קטגוריה:סיבובי הופעות בספרד
קטגוריה:סיבובי הופעות ביוון
קטגוריה:סיבובי הופעות באסיה
קטגוריה:סיבובי הופעות בישראל
קטגוריה:סיבובי הופעות בקפריסין
קטגוריה:סיבובי הופעות בפורטוגל
קטגוריה:סיבובי הופעות בקנדה
קטגוריה:סיבובי הופעות באל סלוודור
קטגוריה:סיבובי הופעות באמריקה הדרומית
קטגוריה:סיבובי הופעות בברזיל
קטגוריה:סיבובי הופעות בקולומביה
קטגוריה:סיבובי הופעות בארגנטינה
קטגוריה:סיבובי הופעות בצ'ילה
קטגוריה:סיבובי הופעות בגרמניה
קטגוריה:סיבובי הופעות בשווייץ
קטגוריה:סיבובי הופעות בסרביה
קטגוריה:סיבובי הופעות ברומניה
קטגוריה:סיבובי הופעות בבולגריה
מידל קוב

**מידל קוב** (באנגלית: **Middle Cove**) הוא פרוור בסידני, המנוהל על ידי עיריית וילובי (City of Willoughby).

## גאוגרפיה

הפרוור תחום על ידי המעגן אמצעי (Middle Harbour) ממזרח, צפון ודרום. מצפון לו ממוקם קאסל קוב (מפרצון הטירה) ומדרום לו קרג קוב (מפרצון הצוק). הפרוורים המקיפים אותו הם קאסל קוב מצפון, קאסלקרג מדרום, סיפורת' ממזרח ובמערב רוזוויל, צ'טסווד ונורת' וילובי.

## היסטוריה

הפרוור היה אדמת ביצה ללא פיתוח עירוני במשך שנים, עד שבשנת 1957 יזם הנדל"ן דיק דאסלדורפ רכש את האדמה מממשלת ניו סאות' ויילס ויצר את הפרוור. משפחת דאסלדורפ גרה בפרוור בבניין עם עיצוב אדריכלי מרשים שהתבסס על עיצוב חלת-הדבש של פרנק לויד רייט, והיה דוגמה בולטת לעיצוב בניין אורגני.

לפני התיישבות האירופאים באזור השטח היה חלק מנחלת שבט הקמרייגל, שעל שמם הפרוור הסמוך קמריי. הקמרייגל תוארו על ידי המתיישבים האירופאים ב-1790 כשבט חזק ובו לוחמים מרשימים, שנהגו לעקור את שיני אויביהם ולקשט בהם כלים ותלבושות.

## תרבות

בפרוור הקטן מתגוררים כ-1,327 איש (נכון ל-2021) ולפי החלוקה הדתית כ-43% מזדהים כחסרי דת/חילונים, 24.9% קתולים, 13.6% אנגליקנים ו-2.1% בודהיסטים.

## תחבורה

אין אוטובוסים שמשרתים ישירות את הפרוור, אבל מהכביש הראשי במערב יש ארבעה קווים חוצים.

## קישורים חיצוניים

* מידל קוב, Dictionary of Sydney

קטגוריה:פרוורי סידני
חלום ליל קיץ (סרט, 2017)

**חלום ליל קיץ** (באנגלית: **A Midsummer Night's Dream**) הוא סרט קומדיה רומנטית משנת 2017, בבימויו של קייסי ווילדר מוט. הסרט מבוסס על המחזה חלום ליל קיץ מאת ויליאם שייקספיר, ומעביר את העלילה לתקופה עכשווית בלוס אנג'לס, תוך שמירה על השפה השייקספירית המקורית. הסרט מתמקד בקשרי אהבה סבוכים, קסמים, ובלבול בין דמויות במפגש פנטסטי בין עולמות פיות ואנשים.

## עלילה
הסרט עוקב אחר המחזה המקורי אך מתרחש בלוס אנג'לס של ימינו. בגלל זה, יש בסרט שינויים מזעריים שיתאימו לתפאורה החדשה. ביניהם "המכונאים הגסים" שמתוארים כיוצרי קולנוע. קווינס היא כעת נקבה ומתווספת עלילת משנה רומנטית בינה לבין ניק בוטום. הדוכס תסאוס הוא כעת מפיק סרטים עם קשרים מרומזים לעולם התחתון הפלילי. נרמז שהפיות הן בוהמייני יער, אם כי עדיין יש להן קסם. הטרנספורמציה של ניק בוטום לתחת נלקחת פשוטו כמשמעו בגרסה הזו כשהפנים שלו הופכות לתחת, עם רעשי נפיחה.

בעוד שהסרט שומר על הדיאלוג המקורי של שייקספיר, הוא יוסיף מדי פעם דיאלוג חדש, שחלקם מתייחס ליצירות אחרות של שייקספיר, להשפעה הומוריסטית.

## צוות השחקנים
* לילי רייב בתפקיד הלנה
* חמיש לינקלייטר בתור ליסנדר
* פין ויטרוק בתור דמטריוס
* רייצ'ל לי קוק בתור הרמיה
* פראן קרנץ בתור בוטום
* אוון ג'וגיה בתור פוק
* טד לוין בתור הדוכס תסאוס
* פז דה לה הוארטה בתור היפוליטה
* סול ויליאמס בתור אוברון
* מיה דוי טוד בתור טיטאניה
* צ'ריטי וייקפילד בתור קווינס
* צ'ארלי קארבר בתפקיד סנואוט
* מקס קארבר בתור סנאג
* ג'סטין לופה בתור פלוט

## ביקורות
הסרט קיבל ביקורות חיוביות עם יצאתו בתיאטרון.    באתר Rotten Tomatoes, הוא מחזיק בדירוג של 65%, בהתבסס על 17 ביקורות עם דירוג ממוצע של 6.4/10.  Metacritic מעניק לסרט ציון ממוצע משוקלל של 67 מתוך 100, בהתבסס על 8 מבקרים, מה שמצביע על "ביקורות חיוביות בדרך כלל". 

## קישורים חיצוניים

## הערות שוליים

קטגוריה:לוס אנג'לס בקולנוע
קטגוריה:סרטי 2017
קטגוריה:סרטי קומדיה רומנטית אמריקאיים
פרנסס הא

**פרנסס הא** (באנגלית: **Frances Ha**) הוא סרט דרמה קומית עצמאי בשחור-לבן משנת 2012, בבימויו של נואה באומבך ובכיכובה של גרטה גרוויג, שגם שותפה לכתיבת התסריט. הסרט מתמקד בפרנסס הולידיי, רקדנית ניו-יורקית צעירה שמנסה למצוא את מקומה בעולם תוך כדי שהיא נאלצת להתמודד עם שינויים בלתי צפויים בחייה האישיים והמקצועיים. הסרט מצולם בשחור-לבן, ומדגיש את המסע של פרנסס אחר יציבות ואושר בניו יורק, לצד קשריה המורכבים עם חברים ואהוביה.

הסרט הוקרן בבכורה בפסטיבל הסרטים טלורייד ב-1 בספטמבר 2012, וקיבל לאקרנים תיאטרליים מוגבלים בארצות הברית ב-17 במאי 2013, על ידי IFC Films.

## עלילה
### עלילה
הסרט עוקב אחר פרנסס (גרטה גרוויג), רקדנית שאפתנית הגרה בברוקלין עם חברתה הטובה סופי. כאשר סופי מחליטה לעבור לדירה אחרת עם בן זוגה, פרנסס מוצאת את עצמה נאבקת לשמור על עבודתה כמתלמדת בלהקת מחול ולשלם את שכר הדירה שלה. היא נאלצת לעבור בין דירות זמניות וחולמת להתקדם בלהקה, אך מאבקיה רק הולכים וגוברים. העלילה מציגה את הניסיונות של פרנסס לאזן בין חייה המקצועיים לבין הקשרים הבינאישיים שלה, תוך כדי שהיא מנסה להבין מה באמת מספק לה משמעות ואושר.

## צוות השחקנים
* **[[גרטה גרוויג]]** בתפקיד פרנסס הולידיי
* **[[מיקי סאמנר]]** בתפקיד סופי לוי
* **[[אדם דרייבר]]** בתפקיד לב שפירו
* **[[מייקל זיגן|מייקל זגן]]** בתפקיד בנג'י
* **[[פטריק הייסינגר]]** בתפקיד ריד "פאץ'" קראוז
* **[[מייקל אספר]]** בתפקיד דן
* **[[שרלוט דאמבוייז]]** בתפקיד קולין
* **גרייס גאמר** בתפקיד רייצ'ל
* **ג'וש המילטון** בתפקיד אנדי
* **[[מאיה קאזאן]]** בתפקיד קרוליין
* **[[ג'סטין לופה]]** בתפקיד נסה
* **בריטה פיליפס** בתפקיד נדיה
* **[[ג'ולייט ריילנס]]** בתפקיד ג'נל
* **דין וורהם** בתפקיד ספנסר

## קבלה וביקורות
פרנסס הא הוקרן בבכורה בפסטיבל הסרטים טלורייד ב-1 בספטמבר 2012. הלוס אנג'לס טיימס אמר כי "נראה היה שהקהל מופתע לטובה מהחום של באומבך המתלהם לעיתים קרובות". הסרט הוקרן גם בפסטיבל הסרטים הבינלאומי של טורונטו ב-7 בספטמבר 2012,  לאחר מכן IFC Films רכשה זכויות צפון ולטינית-אמריקאים להפצת הסרט בבתי הקולנוע.  פרנסס הא הוקרן גם בפסטיבל הסרטים בניו יורק ב-30 בספטמבר 2012, ובפסטיבל הסרטים הבינלאומי באדינבורו ביוני 2013. 

Rotten Tomatoes מעניק לסרט דירוג אישור של 93% על סמך 186 ביקורות, עם ציון ממוצע של 7.80/10. Metacritic חישבה ציון ממוצע של 82 מתוך 100 על סמך 35 ביקורות, מה שמצביע על "שבחים אוניברסליים".

## קישורים חיצוניים

## הערות שוליים

קטגוריה:פריז בקולנוע
קטגוריה:ניו יורק בקולנוע
קטגוריה:סרטי שחור-לבן אמריקאיים
קטגוריה:סרטי 2012
קטגוריה:סרטי ריקודים
ג'סטין לופה

**ג'סטין לופה-שומפ** (; נולדה ב-31 במאי 1989) היא שחקנית אמריקאית. היא התפרסמה בזכות תפקידה כווילה פריירה בסדרה "יורשים" (2018–2023) ברשת HBO. בנוסף, היא מוכרת מתפקידיה בסדרות "קריסטלה" (אנ') (2014–2015), "מר מרצדס" (אנ') (2017–2019), "גברת מייזל המופלאה" (2017–2023) ובקומדיה הרומנטית של נטפליקס, "רק לא זה" (2024).

## ראשית חייה
ג'סטין לופה נולדה בדנוור, קולורדו.היא בוגרת שנת 2007 מתוכנית התיאטרון של בית הספר לאמנויות בדנוור, ובשנת 2011 סיימה את לימודיה בבית הספר ג'וליארד בניו יורק. סבתה, קיי שומפ, היא בעלת תיאטרון הנושא את שמה בבית הספר לאמנויות בדנוור.

## קריירה
תפקידיה הקולנועיים הראשונים של לופה כוללים השתתפות בסרט הדרמה של דייוויד צ'ייס "Not Fade Away" (2012) ובסרט הקומדיה של נואה באומבך "פרנסס הא" (2013). היא גילמה את דמותו של פלוטה בעיבוד הקולנועי משנת 2017 ל"חלום ליל קיץ" שביים קייסי וילדר מוט. בין הופעותיה הראשונות בטלוויזיה ניתן למנות השתתפות בסדרות "דרום מדינה", "חוקי הארי" ו"רופא להשכיר" (כולם בשנת 2012). לאחר מכן, הופיעה בסדרה "חסרי בושה" בשנת 2013. לופה כיכבה בסיטקום של רשת ABC "קריסטלה" בין השנים 2014–2015, שם החליפה את השחקנית ששיחקה את הדמות מאדי בפיילוט של הסדרה. בהמשך הופיעה גם ב"האישה הטובה" (2015), "יאנגר" (2016) ו"מזכירת המדינה" (2016–2018). בנוסף, היא שיחקה לצדו של ג'ימי סימפסון בהפקה אוף ברודוויי "Empathitrax" מאת אנה נוגרה. מבקרת הניו יורק טיימס, אליזבת' וינסנטלי, שיבחה את הופעתה ותיארה אותה כ"מתאימה להפליא, מלאת מתח ועצבנות".

בשנים 2017–2019 לופה גילמה את דמותה של הולי גיבני בסדרת הדרמה "מר מרצדס". 

היא גם השתתפה בסדרות הקומדיה "חסרי מוח" (2016) ו"בול" (2017), ודיבבה דמויות בסדרה "רובוט צ'יקן" (2021). 

החל משנת 2017 שיחקה תפקיד חוזר כאסטריד וייסמן ב"גברת מייזל המופלאה" עד לסיום הסדרה בשנת 2023. לאחר שהשתתפה כדמות משנית בשתי העונות הראשונות של "יורשים", הפכה לופה לשחקנית קבועה החל מהעונה השלישית. במהלך תקופה זו הופיעה גם בסדרות "Snowfall" (2017), "Alone Together" (2018) ו"Sneaky Pete" (2018). 

בשנת 2022 כיכבה בתפקיד הראשי כנל רתרפורד לצד מילה קוניס בסרט "הנערה הכי בת-מזל בעולם".

## פילמוגרפיה
### קולנוע

### טלוויזיה

### תיאטרון

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:בוגרות בית הספר ג'וליארד
קטגוריה:אמריקאיות שנולדו ב-1989
יצחק פרידמן (רימנוב)

רבי **יצחק פרידמן** (ב' בחשוון ה'תרמ"ו, 11 באוקטובר 1885 – י"א בכסלו ה'תרפ"ה, 8 בדצמבר 1924) היה אדמו"ר משושלת רוז'ין ברימנוב, נפטר בפתאומיות במהלך ביקור בארצות הברית.

## ביוגרפיה
נולד בסדיגורה בב' בחשוון תרמ"ו לבת שבע ולרבי ישראל פרידמן, מילדותו הוצמדו לו מחנכים לצורך הכשרתו כאחד ממשיכי השושלת, בגיל 13 כבר הוסיף את חתימתו להסכמת אביו לספר אור האמת ובו דברי תורה מסב סבו רבי דב בער ממעזריטש.

בשנת תרס"ד נשא את שרה בת רבי אשר ישעיה מרימנוב, חתנו של רבי יוסף, בנו של רבי צבי הירש משרת מרימנוב.

לאחר פטירת אביו בתרס"ז כיהן תחילה כאדמו"ר לצד אחיו בסדיגורה ולאחר מספר שנים הוכתר על ידי אחיו רבי אברהם יעקב לאדמו"ר ברימנוב.

בפרוץ מלחמת העולם הראשונה עקר לבודפשט וכעבור שנה עבר לווינה, בה התקבצו באותו זמן אדמו"רי שושלת רוז'ין.

בשנת תרפ"ב החלו חסידי סדיגורה שהיגרו לארצות הברית לבקש מרבי יצחק שיבוא להנהיגם, בשנת תרפ"ד ניאות להפצרותיהם ובעצת דודו רבי ישראל מצ'ורטקוב הפליג לארצות הברית. הוא הגיע לחופי ניו יורק בבוקר א' בסיוון תרפ"ד, באותו ערב נערכה לכבודו קבלת פנים בבית הכנסת "חתם־סופר". הוא נכנס להתגורר בדירה שהוכנה עבורו מול בית המדרש של סדיגורה בניו יורק ובהמשך עבר דירה למקום שקט יותר בו נפתח לו בית מדרש קטן.

בתחילת חורף תרפ"ה ביקש לשוב לווינה, ככל הנראה כדי להביא משם את אשתו וילדיו, והוא קנה כרטיס להפלגה שנועדה לצאת מניו יורק לווינה בכ' בכסלו. אך, בליל שבת פרשת תולדות ב' בכסלו, התמוטט, ומאז היה מרותק למיטתו, רופאיו אבחנו כי הוא סובל מדלקת ריאות וממחלות לב. בי' בכסלו הורע מצבו ובליל י"א בכסלו בערב החל לנגן את ניגון הנענועים המקובל בחצרות רוז'ין, ב־00:15 נקבע מותו.

הלווייתו נערכה למחרת והשתתפו בה כ־15,000 איש, לאחר דין תורה בין כמה ארגוני חברה קדישא הוכרע שייקבר בבית החיים "הר ציון" בקווינס. על קברו הוקם אוהל והוא משמש כמוקד לעלייה לרגל ביום פטירתו.

במחקרו על חסידות סדיגורה טוען פיני דונר כי רבי יצחק הורעל בידי שמשו ונאמנו יוסף רפפורט, יש שקשרו את מותו הפתאומי לעובדה שהחזיק ברשותו סכומי כסף גדולים.

## משפחתו
בני משפחתו נותרו באירופה ולא הצטרפו למסעו בארצות הברית, אשתו שרה נותרה ברימנוב ונרצחה בשואה בכ"ח באלול תש"ב. הותיר אחריו את בנו רבי ישראל ובתו שפרינצא גולדהירש.

## קישורים חיצוניים
* 
*  
**  
* 

## הערות שוליים

קטגוריה:אדמו"רים
קטגוריה:חסידות סדיגורה
קטגוריה:ילידי 1885
קטגוריה:נפטרים ב-1924